
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

изх. № ……………………/…………………...2026 г.
ДО  

ОБЩИНСКИ СЪВЕТ

ЗЛАТОГРАД
ДОКЛАДНА ЗАПИСКА
от Мирослав Митков Янчев - Кмет на Община Златоград

Относно: Дарение на имот – частна собственост, представляващ проектен поземлен имот с идентификатор 31111.33.857 по КККР на гр. Златоград, с площ 22 кв.м.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Постъпило е заявление с вх. № 94-00-1129/09.04.2026 г. от З. З. Г., с ЕГН: ********** и с постоянен адрес: обл. Смолян, общ. Златоград, гр. Златоград, ул. „З********“ № *, в което е заявено желание за извършване на дарение на недвижим имот в полза на Община Златоград. Предмет на дарението е проектен имот с идентификатор 31111.33.857 по КККР на гр. Златоград, с площ 22 кв.м.
Правото на собственост на заявителя се удостоверява с нотариален акт за дарение на недвижим имот № ***, том *, рег. № ****, дело № *** от **.**.2021 г. за собственост на ПИ 31111.33.185 по КККР на гр. Златоград, с площ 198 кв.м.
Имотът се дарява на Община Златоград, във връзка с окончателното отразяване на влезналия в сила ПУП по Заповед № 95/27.03.2025 г. на Кмета на Община Златоград, влязла в сила на 02.06.2025 г., с която е одобрен проект за изменение на ПУП, като за част от ПИ 31111.33.185 по КККР на гр. Златоград се образува УПИ V-33.185-за търговия и услуги, кв. 87 по ПУП на гр. Златоград, с площ 176 кв.м. От ПИ 31111.33.185 по КККР на гр. Златоград остават 22 кв.м. в УПИ II-Озеленяване, кв. 87 по ПУП на гр. Златоград, който са отразени с проектен идентификатор 31111.33.857.
Имотът е включен в раздел XII. Имотите, които Общината има намерение да придобие и способите за тяхното придобиване, имоти, които Община Златоград има намерение да придобие, чрез дарение, в проекта на Годишната програма за управление и разпореждане с имоти – общинска собственост за 2026 г.

Съгласно чл. 10, ал. 1 от Наредба № 2 за реда за придобиване, управление и разпореждане с общинско имущество на територията на Община Златоград, дарения и завещания се приемат от Кмета на Общината при условията на чл. 61 от Закона за наследството. Ал. 2 на същият член гласи, че дарението на имот в полза на Общината се извършва чрез сключване на договор в писмена форма между дарителя и Кмета на Община Златоград, а в случай, че имотът има тежести или дарението е с условия – договорът се сключва след решение на Общински съвет Златоград. Договорът за дарение подлежи на вписване в Службата по вписванията по местонахождението на имота.

Пазарната оценка на стойността на дарението е направена от лицензиран оценител, на базата на пазарни цени на съответните имоти, която е в размер на 372,00 € (триста седемдесет и две евро).
Данъчната оценка на имота, визиран в разглежданото заявление, съгласно удостоверение за данъчна оценка с изх. № 7105008654/29.04.2026 г., е на стойност 97,00 € (деветдесет и седем евро).
Във връзка с гореизложеното, предлагам следният проект за

 Р Е Ш Е Н И Е

Общински съвет Златоград, след като разгледа заявление с вх. № 94-00-1129/09.04.2026г. от З. З. Г., ведно с приложените към него документи и на основание чл. 21, ал. 1, т. 8 и ал. 2 от ЗМСМА, чл. 10, ал. 1 и ал. 2 от Наредба № 2 за реда за придобиване, управление и разпореждане с общинско имущество на територията на Община Златоград, 
РЕШИ:

1. Дава съгласие Община Златоград да придобие безвъзмездно право на собственост върху следният недвижим имот:
Поземлен проектен имот с идентификатор 31111.33.857, с площ 22 кв.м. по кадастрална карта и кадастрални регистри на гр. Златоград, одобрени със Заповед № РД-18-75/15.07.2008г., издадена от Изпълнителен директор на АГКК-София, трайно предназначение на територията: урбанизирана, начин на трайно ползване: за друг вид застрояване, при съседи: поземлени имоти с идентификатори 31111.3.185; 31111.33.436; 31111.33.186 и 31111.33.184.
2. Да се сключи договор за дарение между Община Златоград, като надарена, и З. З. Г., от друга страна като дарител, с предмет имота, описан в т. 1.
3. Договорът за дарение да бъде сключен след представяне от страна на дарителя на удостоверение за тежести, от които да е видно, че имотът, предмет на дарението, е освободен от тежести и възбрани, не е предмет на вписани искови молби, на договори за ипотека и/или други договори, имащи за предмет разпореждане и управление на имотът.
4. Общински съвет Златоград взема решение вписването на договора за дарение да бъде извършено от и за сметка на Община Златоград.
5. Общински съвет Златоград възлага на Кмета на Общината изпълнението на настоящото решение.
Приложения:

1. Заявление с вх. № 94-00-1129/09.04.2026 г. от З. З. Г., ведно с приложените документи;
2. Нотариален акт за дарение на недвижим имот № ***, том *, рег. № ****, дело № *** от **.**.2021 г.;
3. Скица-проект № **-*******-**.03.2026 г.;
4. Заповед № **/**.03.2025 г. на Кмета на Община Златоград, ведно с констативен протокол;
5. Удостоверение за данъчна оценка;
6. Пазарна оценка.
С уважение,

МИРОСЛАВ ЯНЧЕВ

Кмет на Община Златоград

АЯ/ЗЦ




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

